Maersk er í ferð við at útvega fígging til fyrstu grønu metanolskipini (træspritt) hjá reiðarínum, og ein av loysnunum er at bjóða út 10-ára lánsbrøv til eitt virði upp á 3,5 milliardir krónur. Lánsbrøvini eru partur av“ Maersk Green Finance Framework”–eitt slag av grønum grunni, sum higartil hevur savnað gott og væl 23 milliardir krónur. -Ætlanin er eitt fet aftrat á leiðini at sameina burðardygd og fíggjarstrategi. Hetta er eitt virkið amboð at gera íløgur í ætlanir við ja-ligari ávirkan á umhvørvið, og á tann hátt gera vit okkara til at røkka málið í París-sáttmálanum, sigur Patrick Jany, SFO í A. P. Møller–Mærsk. Óhefta greiningarfyritøkan, Cicero Green, varð í síni tíð vald at ganga ígjøgnum“ Maersk Green Finance Framework” at tryggja og verifisera, at hátturin er í samsvari við“ Green Bond Principles 2021” hjá ICMA, og við“ Green Loan Principles 2021”. Tann váttanin er nú komin upp á pláss, og tað merkir, at greiningarfyritøkan metir, at yvirskipaðu grønu aktivitetirnir eru ílagi–og ikki minst at gjøgnumskygni er í ætlanini.